**ПЛАН за работата по БАК**

**в група „Бонбони“ през 2024 / 2025 учебна година**

|  |  |  |  |
| --- | --- | --- | --- |
| **Месец** **Седмица** | **Направление****Ядро** | **Тема** | **ОРЗУО** |
| Октомври7 | Околен святЯдро: Светът на природата и неговото опазване | Пъстра есен | Познава типични признаци на времето в природна местност и сезона. |
| Ноември10 | Околен святЯдро: Светът на природата и неговото опазване | Наводнение и пожар | Познава някои правила за безопасност по време на наводнение и пожар. |
| Декември 12 | Околен святЯдро: Светът на природата и неговото опазване | Бяла зима | Назовава в природни картини метеорологично време.Познава типични признаци на времето – снеговалеж и сняг. |
| Февруари24 | Околен святЯдро: Светът на природата и неговото опазване | Земетресение | Познава някои правила за безопасност по време на земетресение. |
| Март25 | Околен святЯдро: Светът на природата и неговото опазване | Пролет иде | Назовава в природни картини метеорологично време. |

1. Изграждане на представи за понятията "вятър" и "дъжд" Вятърът и дъждът като природни явления. Ползата от тях. Вредата - когато са много силни и продължителни. Въздействие върху хората и предметите. Възпроизвеждане на поведенчески норми според ситуацията - проливни (поройни) дъждове и силни ветрове.
2. Изграждане на представи за понятията "буря" и "наводнение" Бурята и наводнението като природни явления. Причини за наводненията. Въздействие на бурята и наводнението върху хората, животните и заобикалящата ни среда. Какво трябва да правим при буря и наводнение.
3. Изграждане на представи за понятията "огън", "горене", "дим" Изграждане на представи за понятията и осмисляне на причинно-следствената връзка между тях.

4.Изграждане на представа за понятието „земетресение“, запознаване с причините, пораждащи това явление и възпроизвеждане на поведенчески модел при такава ситуация.
5. Запознаване с причините за поява на пожар и опасността от него Запознаване с причините за поява на пожар и опасността от него. Възпитаване на елементарни умения за недопускане на пожари и самозащита.

**Програма за подготовка на децата от предучилищна възраст в държавни, общински, частни и с чуждестранно участие детски градини за действия при бедствия, аварии, катастрофи и пожари**

Въведение:

 Стихийните сили на природата са причина за безброй човешки жертви. Всяка година в света те причиняват и огромни материални щети, които непосредствено засягат много човешки съдби. Статистическите данни показват, че едно от най-опустошителните бедствия са пожарите - социално зло с опасни и тежки последици. Те са сред най-често срещаните ежедневни рискови ситуации. За разлика от природните бедствия, те се дължат преди всичко на човешката небрежност към правилата и мерките за пожарна и аварийна безопасност. При пожарите най-безпомощни и беззащитни са децата. Нерядко играта с огън става причина за тях, включително за горски пожари със стихийни размери и усложнена обстановка. Нашата страна е ратифицирала Конвенцията за защита правата на детето и Международната харта за правата на човека. В пакта за гражданските права е посочено, че основно право на човек е правото му на живот и на благоприятна жизнена среда. Високохуманно задължение на обществото е да осигури необходимите условия за това. Неоспорим факт е, че независимо от непрестанния технологичен напредък и повишаването стандарта на живот на съвременния човек често се налага да действа при кризисни ситуации, възникнали в резултат на пожари и аварии, природни бедствия и катастрофи. Знанията за тях, отчитането на предпоставките и условията за тяхното възникване, за начините на предотвратяването им, както и усвояването на знания и умения за защита и самозащита са елементи на специфично обучение с акцент върху приложение на знанията в практически ситуации. Значимостта му за защита на здравето и живота на бъдните поколения изисква задължителност и непрекъснатост на неговото осъществяване. Тези съображения налагат мнението, че детската градина е едно от местата, където е необходимо да се постави началото на целенасочено и системно обучение по проблематиката за действие при кризисни ситуации по време на природни бедствия, аварии, катастрофи и пожари. То е етап от формирането на глобална култура на превенция в системата на образованието, съобразена с националните особености и съществуващите опасности в страната.

 Целите на обучението са насочени към:
- Опазване здравето и живота на децата. Осъзнаване на здравето като ценност.
- Овладяване на система от общи представи за природните явления и закономерности, начини за поведение в критични ситуации. - Изграждане на предпоставки, необходими за адаптирането на детето според възникналата ситуация.
- Формиране на позитивна личностна нагласа към обучението; психическа устойчивост за адекватно възприемане и действие в критична ситуация;
- Създаване на трайни умения у детето да бъде отговорно за поддържането и опазването на здравето и живота, за защита при критични ситуации. Задачите и обемът на учебното съдържание са съобразени със специфичните възрастови особености на децата и са съгласувани с психолози и Министерството на образованието и науката. За да е целесъобразно, обучението трябва да се провежда в рамките на предвидените ситуации през годината и неговата сложност да се увеличава пропорционално с възрастта на децата. При реализиране на учебния материал е необходимо да се търси оптимално въздействие, както чрез традиционните форми и методи, така също и чрез специфичните изразни средства на художественото слово, изобразителното изкуство и обучението чрез различните видове игри.

**Инструкция №2 / 05.07.2004 година**